PATVIRTINTA

 Skuodo vaikų lopšelio-darželio direktoriaus

 2023 m. rugsėjo 5 d. įsakymu Nr. V1-90

**SKUODO VAIKŲ LOPŠELIO-DARŽELIO**

**VAIKŲ DIENOS POILSIO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo vaikų lopšelio-darželio (toliau tekste – Darželio) vaikų dienos poilsio organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo, galiojanti suvestinė redakcija nuo 2023 m. kovo 02 d., Lietuvos Respublikos sveikatos apsaugos ministerijos 2023 m. birželio 19 d. raštu „Dėl dienos poilsio organizavimo įstaigose, vykdančiose ikimokyklinio ir (ar) priešmokyklinio ugdymo programas“, Lietuvos Respublikos Vaiko teisių apsaugos kontrolieriaus įstaigos 2023 m. birželio 21 d. raštu „Dėl dienos poilsio organizavimo Lietuvos ikimokyklinio / priešmokyklinio ugdymo įstaigose“, Šeimų asociacijos 2023 m. gegužės 17 d. parengtomis rekomendacijomis „Dėl dienos poilsio organizavimo Lietuvos ikimokyklinio / priešmokyklinio ugdymo įstaigose“.

2. Aprašas reglamentuoja vaikų dienos poilsio organizavimo tvarką Darželyje.

**II SKYRIUS**

**VAIKŲ DIENOS POILSIO DARŽELYJE ORGANIZAVIMAS**

3. Vaikų ugdymas Darželyje organizuojamas pagal įstaigos vadovo patvirtintą grupių dienos režimą, kurį kasmet sudaro sveikatos organizavimo specialistas atsižvelgiant į grupėje ugdomų vaikų amžių, jų fiziologinius poreikius. Grupės dienos režimas viešai skelbiamas grupės persirengimo patalpoje bei Darželio el. dienyne www.musudarelis.com.

4. Visose Darželio grupėse, atsižvelgiant į HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 8 punktą poilsis pagal dienos režimą organizuojamas tam skirtose patalpose ir (ar) pritaikytose erdvėse:

4.1. ikimokyklinio ugdymo grupėse įrengtos atskiros miegojimui skirtos patalpos pagal HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 39 punktą;

4.2. priešmokyklinio ugdymo grupėse įrengtos poilsiui skirtos zonos su minkštais kampais, pagalvėlių erdvėmis, kur vaikai gali pailsėti, o esant poreikiui pamiegoti.

5. Jeigu ikimokyklinio ugdymo grupę lankantis vaikas neturi poreikio dienos miegui, ar tėvai (globėjai) pageidauja, kad jų vaikas nemiegotų Darželyje pietų miego, tėvai (globėjai) turi pateikti prašymą įstaigos vadovui, kad jų vaikui Darželyje nebūtų organizuojamas pietų miegas.

**III SKYRIUS**

**VAIKŲ, NEMIEGANČIŲ PIETŲ MIEGO, DIENOS POILSIO ORGANIZAVIMAS**

6. Ikimokyklinio ugdymo grupių vaikams, neturintiems poreikio dienos miegui ir, kurių tėvai (globėjai) Darželio vadovui pateikė prašymą, organizuojamas dienos poilsis be pietų miego:

6.1. visi pietų miego nemiegantys vaikai iš skirtingų ikimokyklinio ugdymo grupių, poilsio laiką leidžia kartu, bendroje patalpoje, jei vaikų skaičius neviršija HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 5 punkte nustatytų reikalavimų;

6.2. poilsio metu vaikai užsiima kita ramia veikla atskirose patalpose, netrukdant kitiems miegantiems vaikams;

6.3. pietų miego nemiegantiems vaikams poilsį ir ramią veiklą atskirose patalpose: NUT laboratorijose, salėje ar lauke ant kilimėlių, JET laboratorijoje, kupole, užtikrina pagalbos vaikui specialistai;

6.4. į poilsiui skirtą patalpą pietų miego nemiegantį vaiką atlydi ir vėliau į grupę parsiveda grupės auklėtojo padėjėja;

6.5. nesant galimybei užtikrinti poilsio ir ramios veiklos atskirose patalpose, vaikui ramiai pagulėjus ir neužmigus per 1 val. jis ramia veikla gali užsiimti grupėje su auklėtojo padėjėja.

**IV SKYRIUS**

**BAIGIAMOSIOS NUOSTATOS**

7. Sveikatos organizavimo specialistas, sudarant grupės dienos režimą, atsižvelgia į kiekvieno vaiko individualius poreikius ir, esant poreikiui, organizuoja atskirą vaiko dienos režimą, organizuojant dienos poilsį be pietų miego.

8. Už poilsio metu vedamą veiklą, atsižvelgiant į vaikų poilsio poreikius, atsakingas tą dieną su vaikais dirbantis pagalbos vaikui specialistas.

9. Šis Tvarkos aprašas gali būti keičiamas ir papildomas, pasikeitus teisės aktų reikalavimams, atsiradus poreikiui, tikslinamos tam tikros jo nuostatos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Skuodo vaikų lopšelio-darželio

auklėtojų ir pagalbos vaikui specialistų

2023 m. rugpjūčio 30 d. posėdžio

protokoliniu nutarimu Nr. PR-16